Diari Oficial de la Generalitat Valenciana


Sumari del DOGV 6321, del 29-07-2010 (2010/8538)

ORDRE JUS/1990 /2010, de 14 de juliol, per la qual es publica la relació definitiva d'aprovats del procés selectiu per a ingrés, pel sistema general d'accés lliure, en el Cos de Tramitació Processal i Administrativa.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6321

Data del DOGV
:   29-07-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/8538


Data del document
:   14-07-2010

Organisme emissor
:   Ministeri de Justícia

Tipus de document
:   Ordre

ORDRE JUS/1990 /2010, de 14 de juliol, per la qual es publica la relació definitiva d'aprovats del procés selectiu per a ingrés, pel sistema general d'accés lliure, en el Cos de Tramitació Processal i Administrativa. [2010/8538]  
Finalitzades les fases d'oposició i de concurs de les proves selectives per a ingrés, pel sistema general d'accés lliure, al Cos de Tramitació Processal i Administrativa, convocades per Ordre JUS/3339/2008, de 10 de novembre (BOE del dia 20) i rebuda del Tribunal Qualificador la relació d'aspirants que han superat aquestes, aquest Ministeri, de conformitat amb el que disposa la base catorzena de l'Ordre JUS/2544/2006, de 28 de juliol (BOE de 3 d'agost) i base 6.5 de l'Ordre JUS/3339/2008, de 10 de novembre (BOE del dia 20), ha acordat:  
Primer. Publicar en l'annex II de la present Ordre, la relació d'aspirants que han superat les proves selectives.  
Segon. En el termini de 20 dies naturals, comptats des de l'endemà a la publicació d'aquesta ordre en el Butlletí Oficial de l'Estat, els aspirants que figuren en el citat annex II, presentaran al Registre General d'aquest Ministeri, plaça Jacinto Benavente, número 3, codi postal 28893 de Madrid, la documentació següent:  
a) Dues fotocòpies del document nacional d'identitat.  
b) Fotocòpia compulsada del títol de Batxiller o equivalent, d'acord amb el que disposa la base 3 de l'ordre de convocatòria.   
En el supòsit de titulacions obtingudes a l'estranger s'haurà d'estar en possessió de la credencial que acredite la seua homologació.   
c) Declaració jurada de no trobar-se comprés en causa d'incompatibilitat ni estar inhabilitat per a l'exercici de funcions públiques, en via disciplinària o judicial, ni haver sigut separat mitjançant procediment disciplinari de cap dels cossos al servei de qualsevol de les administracions públiques, llevat que haguera sigut rehabilitat (annex I).  
d) Certificat mèdic acreditatiu de no patir cap malaltia ni defecte físic que impossibilite per a l'exercici de les funcions pròpies del Cos de Tramitació Processal i Administrativa, expedit pel facultatiu de medicina general de la Seguretat Social que corresponga a l'interessat.  
Els aspirants que tinguen la condició de discapacitats amb grau igual o superior al 33%, hauran de presentar certificació dels òrgans competents del Ministeri de Sanitat i Política Social o, si és el cas, de la comunitat autònoma corresponent, que acredite tal condició i la seua compatibilitat funcional per a exercir les tasques pròpies del Cos de Tramitació Processal i Administrativa, llevat que ho haguera presentat ja junt amb la sol·licitud de participació.  
Els aspirants que tingueren la condició de funcionaris públics estaran exempts de justificar aquelles condicions i requisits ja demostrats per a obtindre el seu anterior nomenament, i haurà de presentar certificat del ministeri i organisme de què depenguen, per la qual s'acredite la seua condició i requisits per a ser nomenat funcionari del Cos de Tramitació Processal i Administrativa.   
e) El certificat de penals serà aportat d'ofici per la Secretaria d'Estat de Justícia, d'acord amb el que preveu l'article 35.f de la Llei de Règim Jurídic de les Administracions Públiques i del Procediment Administratiu Comú.   
Davant de la impossibilitat, degudament justificada, de no poder presentar els documents, podrà acreditar-se que posseeixen les condicions exigides en la convocatòria, mitjançant qualsevol mitjà de prova admissible en dret.   
Els qui dins del termini fixat, i excepte causa de força major no presentaren la documentació o de l'examen d'aquesta es deduïra que no tenen algun dels requisits establits, no podran ser nomenats funcionaris en pràctiques i quedaren anul·lades les seues actuacions sense perjuí de la responsabilitat en què hagueren pogut incórrer per falsedat en la sol·licitud inicial.   
Tercer. Els aspirants presentaran l'anterior documentació amb escrit en què figure: cognoms i nom, número de document nacional d'identitat, cos a què accedeixen, àmbit territorial, número d'ordre obtingut i telèfon de contacte, per tal d'agilitzar la identificació en la revisió de documents.  
Quart. Contra la present Ordre, podrà interposar-se recurs potestatiu de reposició, davant d'aquest Departament en el termini d'un mes o contenciós administratiu, davant dels jutjats centrals contenciosos administratius, en el termini de dos mesos. El termini, en ambdós casos, es comptarà a partir de l'endemà al de la publicació en el Butlletí Oficial de l'Estat.  
Madrid, 14 de juliol de 2010.- El ministre de Justícia, p. d. (Ordre JUS/3770/2008, de 2 de desembre), la directora general de Relacions amb l'Administració de Justícia: Caridad Hernández García.  
ANNEX I  
(Nom i cognoms)...., amb domicili a..., de...anys, amb document nacional d'identitat número..., declara sota jurament o promesa, a l'efecte de ser nomenat funcionari del Cos de Tramitació Processal i Administrativa, que no ha sigut separat del servei de cap de les administracions públiques i que no es troba inhabilitat per a l'exercici de funcions públiques, ni comprés en cap de les causes d'incapacitat i incompatibilitat establides en les disposicions orgàniques.   
..., ...d...de 2010  
El declarant,  
